ระเบียบกรุงเทพมหานครระเบียบกรุงเทพมหานครว่าด้วยเงินบำรุงโรงพยาบาลพ.ศ. ๒๕๓๔ อาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ และข้อ ๒๑แห่งข้อบัญญัติกรุงเทพมหานคร เรื่องวิธี การงบประมาณ พ.ศ. ๒๕๒๙ ผู้ว่าราชการกรุงเทพมหานครจึงกำหนดระเบียบว่าด้วยเงิน บำรุงโรงพยาบาลไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยเงินบำรุงโรง พยาบาล พ.ศ. ๒๕๓๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกรุงเทพมหานครว่าด้วยเงินบำรุงโรงพยาบาล พ.ศ. ๒๕๓๐บรรดาข้อบังคับระเบียบหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔[๒] ข้อ ๔ ในระเบียบนี้โรงพยาบาล หมายความว่าโรงพยาบาลในสังกัดสำนักการแพทย์กรุงเทพมหานครส่วนราชการในสังกัดสำนักการแพทย์ หมายความว่าส่วนราชการตามประกาศของกรุงเทพมหานคร ว่าด้วยการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานครเงินบำรุงโรงพยาบาล หมายความว่า(๑)เงินรายรับจากการบริการทางการแพทย์ของโรงพยาบาล(๒)เงินที่มีผู้บริจาคหรืออุทิศให้โรงพยาบาลโดยไม่ได้ระบุว่าให้ใช้จ่ายในกิจการอย่างหนึ่งอย่างใดโดยเฉพาะ(๓)เงินที่โรงพยาบาลได้จากการจัดกิจกรรมต่างๆ(๔) ดอกผลของเงินบำรุงโรงพยาบาล(๕) เงินที่สำนักการแพทย์ ได้มาจาก(ก) เงินบำรุงโรงพยาบาลตาม (๑) ถึง(๔) ที่โรงพยาบาลนำส่งสมทบไว้ที่สำนักการแพทย์(ข) การจัดกิจกรรมต่างๆเพื่ออำนวยบริการอันเป็นสาธารณประโยชน์(ค) ดอกผลของเงิน ตาม (ก) และ (ข)(๖)เงินรายรับที่ได้รับสำหรับกิจการด้านการบริการทางการแพทย์ตามระเบียบกระทรวงสาธารณสุขว่าด้วยหลักประกันสุขภาพทั้งนี้ ให้รวมถึงเงินบำรุงโรงพยาบาลที่มีอยู่ในวันใช้ระเบียบนี้ด้วยข้อ ๕[๓] ข้อ ๕ เงินบำรุงโรงพยาบาลให้โรงพยาบาลและสำนักการแพทย์ใช้จ่ายได้ ดังนี้(๑) กิจการที่เกี่ยวกับโรงพยาบาลและส่วนราชการในสังกัดสำนักการแพทย์และให้กระทำได้เฉพาะกรณีที่จะพึงจ่ายจากเงินงบประมาณได้แต่เงินงบประมาณไม่มีหรือมีไม่เพียงพอหรือมีเหตุจำเป็นรีบด่วนไม่สามารถเบิกจ่ายเงินงบประมาณได้ทันหรือมีเหตุขัดข้องประการอื่น(๒)กิจการด้านการบริการทางการแพทย์ ตามระเบียบกระทรวงสาธารณสุขว่าด้วยหลักประกันสุขภาพข้อ ๖ รายจ่ายต่อไปนี้ห้ามจ่ายจากเงินบำรุงโรงพยาบาล(๑) รายจ่ายเป็นเงินยืมเว้นแต่เป็นการยืมเพื่อใช้ในกิจการของ โรงพยาบาลและส่วนราชการในสังกัดสำนักการแพทย์(๒) รายจ่ายในลักษณะบำเหน็จ บำนาญเงินสวัสดิการและเงินสงเคราะห์อื่น ๆ(๓) รายจ่ายเพื่อซื้อยานพาหนะยกเว้นการจัดซื้อรถพยาบาลหรือรถเข็นคนไข้ข้อ ๗ ให้กำหนดวงเงินในการเก็บรักษาเงินบำรุงโรงพยาบาลไว้ดังนี้(๑) โรงพยาบาลไม่เกิน ๑๐,๐๐๐ บาท(๒) สำนักงานเลขานุการสำนักการแพทย์ ไม่เกิน ๕๐,๐๐๐ บาทเงินบำรุงโรงพยาบาลส่วนที่เกินให้นำฝากสำนักการคลัง หรือธนาคารตามที่คณะรัฐมนตรีได้มีมติกำหนดไว้โดยได้รับความเห็นชอบจากผู้ว่าราชการกรุงเทพมหานครการรับเงิน การเบิกจ่ายเงินการเก็บรักษาเงิน การนำส่งเงินการตรวจเงิน การพัสดุการสั่งก่อหนี้และการสั่งจ่ายเงิน ให้ดำเนินการตามข้อบัญญัติ กฎ ข้อบังคับ ระเบียบ หรือคำสั่งที่กรุงเทพมหานครใช้บังคับโดยอนุโลมข้อ ๘[๔] ให้โรงพยาบาลและสำนักงานเลขานุการสำนักการแพทย์ ที่มีการรับจ่ายเงินตามระเบียบนี้ จัดทำบัญชีการรับ การจ่ายรวมทั้งสรรพบัญชี หรือทะเบียนอื่นใดเท่าที่จำเป็นและบรรดาเอกสารหลักฐานการใช้จ่ายเงินบำรุงโรงพยาบาลจะต้องรวบรวมเก็บรักษาไว้ให้ครบถ้วนพร้อมที่จะให้ทำการตรวจสอบได้และให้รายงานการรับการจ่ายและยอดเงินคงเหลือให้ปลัดกรุงเทพมหานครทราบทุกหกเดือนและเมื่อสิ้นปีงบประมาณให้รายงานการรับการจ่ายเงินประจำปี และยอดเงินคงเหลือให้ผู้ว่าราชการกรุงเทพมหานครทราบสำหรับการรับและการจ่ายเงินตามโครงการสร้างหลักประกันสุขภาพถ้วนหน้าให้จัดทำรายงานการรับ การจ่ายเงิน ประจำเดือน และประจำปีแยกออกจากเงินบำรุงโรงพยาบาลประเภทอื่นข้อ ๙ ให้โรงพยาบาลกันยอดเงินบำรุงโรงพยาบาลที่มีอยู่ในวันที่ระเบียบนี้มีผล ใช้บังคับ เป็นจำนวนร้อยละสองครึ่งนำสั่งสมทบไว้ที่สำนักการแพทย์ ภายในกำหนดสามสิบวัน นับ ตั้งแต่วันที่ระเบียบนี้มีผลใช้บังคับเมื่อสิ้นปีงบประมาณใดถ้าปรากฏว่าโรงพยาบาลแห่งใดมียอดเงินบำรุงคงเหลือให้โรงพยาบาลนั้นนำเงินที่เหลือส่งสมทบไว้ที่สำนักการแพทย์เป็นจำนวนร้อยละห้าของยอดเงินบำรุงคงเหลือภายในสามสิบวันนับตั้งแต่วันสิ้นปีงบประมาณแต่ละปี[๕]ข้อ ๑๐ ในกรณีที่มีเหตุพิเศษสมควรปฏิบัติเป็นอย่างอื่นหรือกรณีที่ระเบียบนี้มิได้ กำหนดไว้ให้นำเสนอผู้ว่าราชการกรุงเทพมหานครพิจารณาอนุมัติประกาศ ณ วันที่ ๖ พฤษภาคม พ.ศ. ๒๕๓๔พลตรี จำลอง ศรีเมืองผู้ว่าราชการกรุงเทพมหานครระเบียบกรุงเทพมหานคร ว่าด้วยเงินบำรุงโรงพยาบาล(ฉบับที่ ๒) พ.ศ. ๒๕๔๑[๖]ระเบียบกรุงเทพมหานคร ว่าด้วยเงินบำรุงโรงพยาบาล(ฉบับที่ ๓) พ.ศ. ๒๕๔๕[๗]วชิระ/จัดทำ๒มีนาคม ๒๕๕๐[๑] ราชกิจจานุเบกษา เล่ม ๑๐๘/ตอนที่๙๕/ฉบับพิเศษ หน้า ๑/๒๙ พฤษภาคม ๒๕๓๔[๒] ข้อ ๔ แก้ไขเพิ่มเติมโดย ระเบียบกรุงเทพมหานครว่าด้วยเงินบำรุงโรงพยาบาล (ฉบับที่ ๓) พ.ศ. ๒๕๔๕[๓] ข้อ ๕ แก้ไขเพิ่มเติมโดย ระเบียบกรุงเทพมหานครว่าด้วยเงินบำรุงโรงพยาบาล (ฉบับที่ ๓) พ.ศ. ๒๕๔๕[๔] ข้อ ๘ แก้ไขเพิ่มเติมโดย ระเบียบกรุงเทพมหานครว่าด้วยเงินบำรุงโรงพยาบาล (ฉบับที่ ๓) พ.ศ. ๒๕๔๕[๕] ข้อ ๙ วรรคสอง แก้ไขเพิ่มเติมโดย ระเบียบกรุงเทพมหานครว่าด้วยเงินบำรุงโรงพยาบาล (ฉบับที่ ๒) พ.ศ. ๒๕๔๑[๖] ราชกิจจานุเบกษาเล่ม ๑๑๕/ตอนพิเศษ ๙๔ ง/หน้า ๘/๑๔ ตุลาคม ๒๕๔๑[๗]ราชกิจจานุเบกษา เล่ม ๑๑๙/ตอนพิเศษ ๓๕ ง/หน้า ๓๔/ ๑๙ เมษายน ๒๕๔๕